AQShdagi universitet kampusida yuz bergan otishmada 2 kishi halok bo‘ldi

Amerikaning Pensilvaniya shtati universitetining Penn State Beaver kampusi hududida yuz bergan otishma oqibatida kamida ikki kishi halok bo‘ldi. Bu haqda “Interfaks” xabar bermoqda.

Shtat politsiyasining ma’lum qilishicha, erkak kishi kampusning xodimi bo‘lgan rafiqasiga qarata uning mashinasi yonida o‘q uzgan, so‘ngra o‘zini otib o‘ldirgan.
“Universitet kampusida baxtsiz hodisa. Politsiya hodisa joyiga yetib keldi. Xavf bartaraf etildi”, — deyiladi xabarda.